Emosionele Messi nou PSG-speler | Maroela Media
Emosionele Messi nou PSG-speler
Die 34-jarige sokkerster Lionel Messi sal 'n kontrak van twee jaar met Paris Saint-Germain (PSG) in Frankryk sluit nadat hy Sondag aangekondig het dat hy FC Barcelona gaan verlaat.
Dit kom nadat Barcelona Donderdag gesê het hy kon weens "geldelike en strukturele uitdagings" nie Messi se kontrak vir nog vyf jaar verleng nie.
Messi het reeds as 13-jarige by die Spaanse span se jeugakademie aangesluit en is dié klub se top-puntemaker, met 672 doele agter sy naam.
Die sokkerster het Sondag in trane uitgebars tydens 'n emosionele mediakonferensie waarop hy bevestig het dat hy Barcelona gaan verlaat.
Hy het 'n masker gedra en was duidelik baie emosioneel. Voordat hy met verslaggewers kon gesels, het sy vrou vir hom 'n sneesdoekie aangegee om die trane weg te vee.
"Die waarheid is ek gaan weg. Ek is so dankbaar vir die sorgsaamheid wat mense teenoor my betoon. Ek het nooit kon dink dat ek totsiens sal sê nie."
Messi het gesê hy het "alles in sy vermoë gedoen" om by Barcelona te bly, maar dat die klub nie sy nuwe kontrak kon finaliseer nie weens "ligaregulasies met betrekking tot salarisse".
"Ek het gerugte gehoor oor my dat ek nie wou voortgaan nie, maar ons het alles gedoen wat ons kon want ek wou bly. Ek en my familie was oortuig ons gaan tuis bly. Dit is wat ons wou hê. Ons het dit altyd ons eie gemaak en ons was tuis. Ons het gedink ons gaan hier in Barcelona bly, maar vandag sê ons totsiens vir alles."
Ronald Koeman, hoofafrigter van Barcelona, asook Messi se nou-voormalige spanmaats Gerard Pique, Antoine Griezmann en Sergio Busquets, het die mediakonferensie bygewoon en het hom staande toegejuig aan die einde van sy toespraak. Messi was toe reeds baie emosioneel en het in trane van die podium af weggestap.
Messi, wat die gesogte Ballon d'Or-sokkertoekenning ses keer ingeoes het, reis Dinsdag na Frankryk om sy kontrak met die Franse sokkerklub te onderteken.
Deel van: Bekendes, Sport, Wêreldnuus
Barcelona Frankryk Lionel Messi sokker
Mooi Messi… Jy het jouself uit die mark uit geprys($)
JOH, miljoene vir 'n sokker speler!
Nou is ek spyt ek is 'n elektrisièn
wil niemand my ook 'n paar milj betaal om lampe te vervang nie? LOL
Los maar die traantjies Messi. Jy kies duidelik geld bo lojaliteit. Dit is eintlik pateties.
Ag asseblief. Amper.so erg n ACT as OP die veld! Shame….seker die min geldhies wat die trane laat loop.
As jy minder geld aanvaar het kon jy by jou huidige klub gebly het en was daar nie die vreeslike tranedal nie. En as ek van minder geld praat, sou dit waarskynlik nogsteeds honderde miljoene gewees het.